**Laurent Fournier** (født 14. september 1964 i Lyon i Rhône i Frankrike) er en fransk fotballtrener og tidligere fotballspiller.

Laurent Fournier ligadebuterte mindre enn to måneder etter sin seksten-årsdag for Lyon. Samme år som han ble oppdaget og hentet til sin hjembys storklubb, befant han seg på klubbens seniorlag i fransk toppdivisjon. Han markerte seg med sin innsatsfylte og pålitelige opptreden. 
I 1983 var han del av det franske laget som vant U18-EM. 
Da Lyon rykket ned til Ligue 2 grep han sjansen til å etablere seg i startoppstillingen. I 1988 forlot han Lyon til fordel for rivalen Saint-Étienne. Sammen med flere profilerte spillere ble han hentet av ambisiøse Marseille foran 1990/91-sesongen. Hos Marseille ankom han en klubb med ambisjon om å bli den første franske klubben til å vinne den europeiske serievinnercupen. Til tross for hard kamp om plass på laget, spilte han 28 kamper og scoret 4 mål for Marseille i 1990/91-sesongen. Den sesongen vant Marseille det franske seriemesterskapet for tredje år på rad og tapte finalen i Coupe de France og serievinnercupen. Sommeren 1991 inngikk han sammen med Bruno Germain og Bernard Pardo i en byttehandel til Paris Saint-Germain som innebar at Jocelyn Angloma gikk motsatt vei.

I den franske hovedstadsklubben gjorde han sine saker så bra at han i 1992 oppnådde å spille tre landskamper for Frankrike.

Sesongen 1994/95 ble tilbragt på utlån til Bordeaux som hadde behov for en defensiv midtbanespiller for å erstatte Marcel Dib.

Etter en rekke fruktbare sesonger med Paris Saint-Germain forlot han klubben sommeren 1998 som del av et generasjonsskifte i klubben, for å fortsette karrieren hos Bastia. En skade han pådro seg førte til at han i oktober 1998 valgte å legge støvlene på hylla, etter bare fem kamper spilt for den korsikanske klubben, for å ta over som lagets trener. I april 1999 fikk han imidlertid sparken.

### Landskamper

| Nr. | Dato | Hjemmelag | Resultat | Bortelag | Arena | Mål | Bytte | Merknader |
| --- | --- | --- | --- | --- | --- | --- | --- | --- |
| 1 | 1992-08-2626. august 1992 | Frankrike  | 0–2 |  Brasil | Parc des Princes, Paris  |  | Inn | Vennskapskamp |
| 2 | 1992-09-099. september 1992 | Bulgaria  | 2–0 |  Frankrike | Vasil Levski nasjonalstadion, Sofia  |  | Ut | VM-kvalifisering |
| 3 | 1992-10-1414. oktober 1992 | Frankrike  | 2–0 |  Østerrike | Parc des Princes, Paris  |  | Ut | VM-kvalifisering |

Referanser
----------

1. ↑   transfermarkt.com, Transfermarkt spiller-ID 171818, besøkt 9. oktober 2017[Hentet fra Wikidata]
2. ↑ . Fédération Française de Football. Besøkt 27. desember 2020. «Taille: 179cm»  Manglende eller tom `|tittel=` (hjelp)

Eksterne lenker
---------------

* (en) Laurent Fournier – UEFA Rediger på Wikidata

* (en) Laurent Fournier – Transfermarkt Rediger på Wikidata

* (en) Laurent Fournier – Transfermarkt (manager) Rediger på Wikidata

* (en) Laurent Fournier – national-football-teams.com Rediger på Wikidata

* (en) Laurent Fournier – WorldFootball.net Rediger på Wikidata

* (en) Laurent Fournier – Soccerbase.com (manager) Rediger på Wikidata

* (en) Laurent Fournier – FootballDatabase.eu Rediger på Wikidata

* (en) Laurent Fournier – EU-Football.info Rediger på Wikidata
* Profil hos Fédération Française de Football

|  |  |
| --- | --- |
| Oppslagsverk/autoritetsdata | Prabook **·** VIAF
 |